MicroStrategy ระเบิดนิวเคลียร์ลูกต่อไป แห่งวงการ Bitcoin
MicroStrategy ระเบิดนิวเคลียร์ลูกต่อไป แห่งวงการ Bitcoin
14 มิ.ย. 2565

MicroStrategy ระเบิดนิวเคลียร์ลูกต่อไป แห่งวงการ Bitcoin
เพราะนี่คือบริษัทที่ถือ Bitcoin มากที่สุดในโลก และบริษัทนี้กำลังมีปัญหา
MicroStrategy ทยอยซื้อ Bitcoin เรื่อยมา ตั้งแต่ราคาต่ำ มาจนราคาสูง มีคนคำนวณว่าต้นทุนของบริษัทอยู่ที่ราว 30,000 ดอลลาร์ ตอนนี้ราคาบิตคอยน์อยู่ที่ 23,000 ดอลลาร์
คือน่าจะขาดทุนไปแล้ว
บริษัทนี้ถืออยู่ 129,218 บิตคอยน์ (มากกว่าของ Tesla ที่อยู่อันดับ 2)
ประเด็นก็คือ ถ้าบริษัทใช้เงินสดซื้อ ถึงมันจะตกลงมาก็ไม่น่าเป็นกังวลอะไร ก็แค่รอเวลาไปเรื่อย ๆ
แต่มันจะเป็นระเบิดนิวเคลียร์ แห่งวงการบิตคอยน์ ก็เพราะว่า บริษัทซื้อเพลิน ซื้อจนเงินสดหมด แล้วอยากซื้อบิตคอยน์ต่อ เลยกู้เงินมาซื้อเพิ่ม ซื้อไปซื้อมา บริษัทก่อหนี้มหาศาล เมื่อเทียบกับทุนที่ตัวเองมีอยู่
เมื่อไปเปิดงบการเงินเดือนมีนาคมล่าสุด บริษัทเหลือส่วนของผู้ถือหุ้น 863 ล้านดอลลาร์ ซึ่งราคาบิตคอยน์ตอนนั้นอยู่ที่ 45,528 ดอลลาร์
จากตอนนี้เทียบกับสิ้นเดือน 3 บริษัทนี้ขาดทุนไปแล้ว 2.9 พันล้านดอลลาร์
แค่บริษัทบันทึกการขาดทุนที่เกิดขึ้น ณ ตอนนี้ ก็น่าจะ wipe out ทำให้ส่วนของผู้ถือหุ้นหายหมดเกลี้ยง
ประเด็นที่ต้องติดตามต่อไปก็คือ เจ้าหนี้ที่ให้กู้จะเรียกเงินคืนหรือไม่
โดยตารางการครบกำหนดคืนเงินกู้จะเป็นปี 2025
ในกรณีเลวร้ายที่สุดคือ Bitcoin ที่มีอยู่ของ MicroStrategy อาจต้องถูก Forced Sell หรือบังคับขายทั้งหมด และนั่นอาจไม่ใช่แค่หายนะของ MicroStrategy แต่เป็น Bitcoin ทั้งตลาด
ซึ่งถ้ามันเกิดขึ้น ก็น่าจะเรียกได้ว่าเป็น BLACK SWAN แซง เคส LUNA เลยทีเดียว..